Ѽвели́кій уго́дниче бж҃ій и пресла́вный чудотво́рче, ст҃и́телю ѻ́ч҃е на́шъ тѵ́хѡне!со умиле́ніемъ прекло́нше колѣ̂на и припа́дая къ ра́цѣ честны́хъ и многоцѣле́бныхъ моще́й твои́хъ, хва́лимъ, сла́вимъ и велича́емъ просла́вльшаго тя̀ бг҃а и на́мъ недостѡ́йнымъ показа́вшаго въ тебѣ̀ ве́лію ми́лость, и всеусе́рднѡ, вѣ́рою и любо́вію чту́щіи ст҃у́ю па́мять твою̀, мо́лимъ тя̀: принесѝ моли́тву на́шу къ вся̂ содержа́щему и спаса́ющему человѣколю́бцу гдс̑у, єму́же ты̀ ны́нѣ съ ли̂ки а́гг҃лъ и со всѣ́ми ст҃ы́ми предстои́ши, да утверди́тъ во ст҃ѣ́й свое́й правосла́внѣй цр҃кви живы́й ду́хъ пра́выя вѣ́ры и бл҃гоче́стія, да всѝ чле́ны єя̀, чи́стіи ѿ суему́дрія и суевѣ́рія, ду́хомъ и и́стиною покланя́ются єму̀ и усе́рднѡ пеку́тся ѡ соблюде́ніи єгѡ̀ за́повѣдей, па́стырємъ єя̀ да да́стъ ст҃у́ю ре́вность попече́нія ѡ спасе́ніи ввѣ́ренныхъ ѝмъ люде́й -пра́вѡ вѣ́рующыя соблюда́ти, сла̂быя и немощны̂я въ вѣ́рѣ укрѣпля́ти, невѣ́дущыя наставля́ти, проти̂вныя ѡблича́ти